CELEX: 31995D0125
Language: el
Date: 1995-04-04 00:00:00
Title: 95/125/ΕΚ: Απόφαση της Επιτροπής της 4ης Απριλίου 1995 σχετικά με το καθεστώς που ισχύει στη Γαλλία σε ό,τι αφορά τη λοιμώδη αιμοτοποιητική νέκρωση και την ιογενή αιμορραγική σηψαιμία

Avis juridique important

|

31995D0125

95/125/ΕΚ: Απόφαση της Επιτροπής της 4ης Απριλίου 1995 σχετικά με το καθεστώς που ισχύει στη Γαλλία σε ό,τι αφορά τη λοιμώδη αιμοτοποιητική νέκρωση και την ιογενή αιμορραγική σηψαιμία  

Επίσημη Εφημερίδα αριθ. L 084 της 14/04/1995 σ. 0008 - 0009

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης  Απριλίου 1995 σχετικά με το καθεστώς που ισχύει στη Γαλλία σε ό,τι αφορά τη λοιμώδη αιμοτοποιητική  νέκρωση και την ιογενή αιμορραγική σηψαιμία (Κείμενο που παρουσιάζει ενδιαφέρον για τον ΕΟΧ)  (95/125/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού  ελέγχου που διέπουν την εμπορία ζώων και προϊόντων υδατοκαλλιέργειας  (1), όπως τροποποιήθηκε  τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το  άρθρο 5, Εκτιμώντας: ότι τα κράτη μέλη μπορούν να αποκτήσουν, για μία ή περισσότερες μεσόγειες ή παράκτιες ζώνες,  καθεστώς εγκεκριμένης ζώνης απρόσβλητης από ορισμένες νόσους ιχθύων ή μαλακίων 7 ότι, προς τούτο, η Γαλλία, με την επιστολή της της 16ης Σεπτεμβρίου 1994, υπέβαλε στην Επιτροπή τα  κατάλληλα δικαιολογητικά για τη χορήγηση του καθεστώτος εγκεκριμένης ζώνης σε ορισμένες λεκάνες  απορροής στη Βρετάνη αναφορικά με τη λοιμώδη αιματοποιητική νέκρωση (ΛΑΙΝ) και την ιογενή  αιμορραγική σηψαιμία (ΙΑΙΣ), καθώς και τις εθνικές διατάξεις που εγγυώνται την τήρηση των κανόνων  των σχετικών με τη διατήρηση της έγκρισης 7 ότι, κατόπιν εξετάσεως, τα στοιχεία αυτά επιτρέπουν, σε ό,τι αφορά τη ΛΑΙΝ και την ΙΑΙΣ, να  χορηγηθεί το καθεστώς εγκεκριμένων μεσόγειων και παράκτιων ζωνών στις εν λόγω λεκάνες απορροής και  στις εξαρτώμενες παράκτιες περιοχές 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης  Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1.  Οι λεκάνες απορροής που αναφέρονται στο παράρτημα αναγνωρίζονται ως  εγκεκριμένες μεσόγειες ζώνες σε ό,τι αφορά τη ΛΑΙΝ και την ΙΑΙΣ. 2.  Οι εξαρτώμενες παράκτιες περιοχές των λεκανών απορροής που αναφέρονται στην παράγραφο 1 και  απαριθμούνται στο παράρτημα αναγνωρίζονται ως εγκεκριμένες παράκτιες ζώνες σε ό,τι αφορά τη ΛΑΙΝ  και την ΙΑΙΣ. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 4 Απριλίου 1995. Για την Επιτροπή Franz FISCHLER Μέλος της Επιτροπής  ΠΑΡΑΡΤΗΜΑ ΛΕΚΑΝΕΣ ΑΠΟΡΡΟΗΣ Όλες οι λεκάνες απορροής που βρίσκονται στην περιοχή της  Βρετάνης εκτός των παρακάτω αναφερομένων λεκανών απορροής: -  Vilaine, -  Aven, -  Ster-Goz, -  ο κατάπλους της λεκάνης του Ιlorn. ΠΑΡΑΚΤΙΑ ΤΜΗΜΑΤΑ Όλη η παράκτια περιοχή της Βρετάνης εκτός των ακόλουθων τμημάτων: -  rade de Brest, -  anse de Camaret, -  παράκτια ζώνη μεταξύ του ακρωτηρίου Trιvignon και της εκβολής του ποταμού Laοta, -  παράκτια ζώνη μεταξύ της εκβολής του ποταμού Tohon έως τα όρια του διαμερίσματος της Βρετάνης.